Efes 21 En julle het Hy lewend gemaak, wat dood was deur die misdade en die sondes 2 waarin julle tevore gewandel het volgens die loop van hierdie wêreld, volgens die owerste van die mag van die lug, van die gees wat nou in die kinders van die ongehoorsaamheid werk,
Dit is die eerste stap na oorwinning! Ons moet besef ons is elke dag in 'n oorlog betrokke, en die geveg is aan! Hoekom? Omdat ons die dag toe ons kant gekies het - vir Jesus gekies het - vir satan verraai het!
Maar wat maak ons as Christene? Ons bewapen ons nie met die wapens wat die Here voorsien nie, ons trek nie die wapenrusting aan nie want ons glo nie ons is in 'n oorlog elke dag nie.
Jesus het ons geroep om te wen! Om in oorwinning te lewe! Hy het reeds die vyand oorwin - nou is dit ons beurt! Hy roep ons daartoe - het ons uitgesoek daarvoor - Hy het vertroue in ons! Passop die vyand kom vir jou!